3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

บริษัทผลิตสินค้าเคมีภัณฑ์ประเภทยางยาแนวฝากระป๋องและแลคเกอร์เคลือบกระป๋อง
ใช้สำหรับบรรจุภัณฑ์โลหะ เช่น กระป๋องโลหะบรรจุอาหารต่างๆ กระป๋องโลหะบรรจุเครื่องดื่มต่างๆ
ถังโลหะบรรจุอาหาร ภาชนะโลหะบรรจุสารเคมีทั้งขนาดเล็ก 0.5 ลิตรจนถึงขนาด 200 ลิตร
นอกจากนี้ยังรวมถึงหลอดอลูมิเนียมบรรจุเวชภัณฑ์หรือเครื่องสำอางค์
โดยทุกผลิตภัณฑ์ของบริษัทได้รับการผลิต คิดค้นและพัฒนาภายใต้เทคโนโลยีและสูตรการผลิตของบริษัท

ผลิตภัณฑ์ที่บริษัทผลิตมีคุณภาพตามเกณฑ์มาตรฐานสากลตามข้อกำหนดของ ISO 9001 และ US-FDA
โดย
ยางยาแนวฝากระป๋องมีคุณสมบัติที่สำคัญในการช่วยปกป้องสิ่งปนเปื้อนภายนอกที่อาจแทรกซึมผ่านรอยตะเข็บฝากระป๋องเข้าไปทำปฎิกิริยากับสินค้าที่บรรจุอยู่ภายใน
ส่วนแลคเกอร์เคลือบกระป๋องจะป้องกันกระป๋องจากสิ่งปนเปื้อนที่อาจกัดกร่อนผิวภาชนะให้เกิดความเสียหาย
ทั้งนี้อาจรวมถึงการป้องกันผิวกระป๋องด้านในจากการทำปฏิกิริยาระหว่างกระป๋องและสินค้าที่บรรจุ
ผลิตภัณฑ์แลคเกอร์จึงต้องมีลักษณะที่ไม่ก่อให้เกิดการเปลี่ยนแปลงกลิ่น สี
และรสของสินค้าที่บรรจุในกระป๋อง นอกจากนี้ผลิตภัณฑ์ต้องมีความยืดหยุ่นที่เหมาะสม
และตอบสนองต่อความต้องการของลูกค้าเพื่อการใช้งานที่มีประสิทธิภาพ

ผลิตภัณฑ์หลักของบริษัท แบ่งออกเป็น 2 กลุ่ม คือ

1. ผลิตภัณฑ์ยางยาแนวฝากระป๋อง (Sealing Compounds)

ผลิตภัณฑ์ยางยาแนวฝากระป๋องเป็นสารป้องกันการรั่วซึมที่ใช้กับบรรจุภัณฑ์โลหะ
โดยมีคุณสมบัติสำคัญในการป้องกันรอยรั่วตามแนวตะเข็บระหว่างตัวภาชนะกับฝาภาชนะทั้งฝาล่างและฝาบนที่เกิดขึ้นในระหว่างการผลิตตัวภาชนะ
และ การปิดฝาภาชนะภายหลังการบรรจุอาหารหรือสินค้าลงในภาชนะแล้ว
เพื่อป้องกันมิให้สิ่งปนเปื้อนจากภายนอกเข้าสู่ภายในภาชนะเป็นการยืดอายุการเก็บรักษาของผลิตภัณฑ์ที่บรรจุภายในภาชนะ
นอกจากนี้ยังต้องทนต่อกระบวนการ
ฆ่าเชื้อเพื่อถนอมคุณภาพโดยเฉพาะการถนอมอาหารที่บรรจุภายในตามกระบวนการผลิตของลูกค้า

รูปภาพแสดงการใช้งานของผลิตภัณฑ์ แสดงภาพตัดขวางการซ้อนทับของขอตัวกระป๋อง (Body
Wall) และขอฝา (Chuck Wail) โดยมียางยาแนวฝากระป๋องอยู่ภายใน (Lining Compound)

[]

แหล่งที่มาของภาพ: เว็ปไซด์ของ โครงการวิจัยเพื่อพัฒนาหนังสือและโฮมเพจ
ชุดพัฒนาสังคมตามแนวพระราชดำริ มหาวิทยาลัยศรีนครินทรวิโรฒ
เรื่องอุตสาหกรรมแปรรูปอาหารขนาดกลางและขนาดย่อม

+----------------------+----------------------+-----------------------+
| []                   | []                   | []                    |
+----------------------+----------------------+-----------------------+
| รูป ก.                | รูป ข.                | รูป ค.                 |
|                      |                      |                       |
| ฝาคว่ำ (บน) และฝาหงาย | หยอดยาแนวในร่อง       | ฝาหงายที่หยอดยาแนวแล้ว   |
| (ล่าง)                | (ภาพสมมติ)            | (ศรชี้)                 |
+----------------------+----------------------+-----------------------+

ที่มา : www.cancentral.com และ Visypak Beverage Packaging “Beverage
Manufacturing Processes”

รูปภาพข้างต้นแสดงภาพตัดขวางของฝากระป๋อง -- รูป ก.
แสดงภาพแผ่นโลหะที่ผ่านการเคลือบแล้ว ตัดและขึ้นรูปเป็นฝาและทำโค้งที่มุมฝาแล้ว รูป ข. และรูป
ค.
แสดงภาพการหยอดยางยาแนวฝากระป๋องตามร่องโค้งด้านในเพื่อประโยชน์ในการปิดสนิทระหว่างฝาและตัวกระป๋อง
ป้องกันการรั่วซึมของสินค้าที่บรรจุภายใน และป้องกันสิ่งแปลกปลอมเข้าไปภายในกระป๋อง

บริษัทมีผลิตภัณฑ์ยางยาแนวฝากระป๋อง 2 ประเภท คือ

(1) ยางยาแนวฝากระป๋องสูตร Water Base (Water Base Sealing Compounds)

ยางยาแนวฝากระป๋องสูตร Water Base ของบริษัทเป็นผลิตภัณฑ์ที่ผลิตขึ้นตามมาตรฐานสากล
โดยเฉพาะผลิตภัณฑ์ที่ใช้กับภาชนะบรรจุอาหาร (Water Base Food Can Sealing Compound)
นั้น จะต้องผลิตตามเกณฑ์ข้อกำหนดของ US-FDA
เนื่องมาจากการผลิตอาหารกระป๋องของไทยกว่าร้อยละ 80 เป็นการผลิตเพื่อการส่งออกเป็นหลัก
ดังนั้นบริษัทจึงจำเป็นต้องผลิตผลิตภัณฑ์ให้ได้ตามข้อกำหนดดังกล่าว

ผลิตภัณฑ์ที่เป็นสูตร Water Base
มีข้อได้เปรียบที่ไม่มีผลกระทบต่อสิ่งแวดล้อมและไม่ก่อให้เกิดมลพิษกับ ทั้งผู้ผลิตและผู้ใช้
และมีคุณสมบัติที่ยืดหยุ่นเหมาะกับลักษณะการใช้งานของกระป๋องบรรจุอาหารที่มีคุณสมบัติที่แตกต่างกันตามลักษณะสินค้าที่บรรจุในกระป๋อง
เช่น กระป๋องอาหาร กระป๋องเครื่องดื่ม และยังมีผลิตภัณฑ์สำหรับภาชนะทั่วไป เช่น
กระป๋องบรรจุน้ำมันเครื่อง กระป๋องสเปรย์ หลอดบรรจุยาหรือเครื่องสำอางค์

(2) ยางยาแนวฝากระป๋องสูตร PVC (PVC Plastisol)

ยางยาแนวฝากระป๋องสูตร PVC เป็นผลิตภัณฑ์ที่พัฒนาขึ้นมาเพื่อใช้กับฝาปิดของบรรจุภัณฑ์ต่างๆ
(Other Packaging Closure) บริษัทมีผลิตภัณฑ์ที่ใช้กับบรรจุภัณฑ์โลหะ เช่น ถังบรรจุขนาด 20
ลิตร (Crimp Cap) จนถึงขนาด 200 ลิตร ได้แก่ ถังแกลลอนใส่สี (Crimp Cap)
และฝาถังขนาด 200 ลิตรบรรจุน้ำมัน เป็นต้น
กับอีกประเภทเป็นผลิตภัณฑ์ที่สามารถใช้ได้กับภาชนะที่มิใช่โลหะ เช่น ขวดแก้ว ประกอบด้วย
ผลิตภัณฑ์ประเภทฝาจีบ (Crown Cap) เช่น ฝาขวดน้ำอัดลม ประเภทฝาเกลียว (RO) หรือ
ฝาเกลียวบิดขาด (ROPP) เช่น ฝาขวดเครื่องดื่มชูกำลัง และประเภทฝาเขี้ยว (Lug Cap หรือ
Twist-Off) เช่น ฝาขวดแยม

อย่างไรก็ตาม คุณสมบัติของผลิตภัณฑ์ทั้ง 2 ประเภท คือ
การรักษาคุณภาพของผลิตภัณฑ์ที่บรรจุอยู่ภายในภาชนะโดยภาชนะที่ใช้กับอาหารจะต้องป้องกันไม่ให้สารปนเปื้อนจากสิ่งแวดล้อมเข้าสัมผัสกับอาหารในภาชนะ
และยังคงรักษากลิ่น รูป (สี) และรสชาติ ของอาหารไม่ให้มีการเปลี่ยนแปลง

ตารางสรุปผลิตภัณฑ์ประเภทยางยาแนวฝากระป๋อง

+---------------------+------------------------------------------------+
| ประเภทผลิตภัณฑ์        | ใช้ในการผลิต                                     |
+---------------------+------------------------------------------------+
| ยาแนวฝาสูตร Water    | กระป๋องเบียร์และเครื่องดื่มน้ำอัดลม                     |
| Base                |                                                |
|                     | อาหาร น้ำผลไม้ เครื่องดื่มกระป๋อง                     |
|                     |                                                |
|                     | อาหารกระป๋องที่มีน้ำมันพืชเป็นส่วนผสม                   |
|                     |                                                |
|                     | กระป๋องสเปรย์ กระป๋องทั่วไป ฝาถัง                    |
|                     |                                                |
|                     | ฝาก้นถัง 200 ลิตร ฝาก้นถังเล็ก                       |
|                     |                                                |
|                     | ฝาบนถัง 200 ลิตร ฝาบนถังเล็ก                       |
|                     |                                                |
|                     | หลอดอลูมิเนียม                                    |
+---------------------+------------------------------------------------+
| ยาแนวฝาสูตร PVC      | ฝาขวดแยม                                       |
| Plastisol           |                                                |
|                     | ฝาเกลียวบิดขาด                                   |
|                     |                                                |
|                     | ฝาปีบหน่อไม้                                      |
|                     |                                                |
|                     | ฝาจีบ                                           |
|                     |                                                |
|                     | ฝาถัง 20 - 200 ลิตร                              |
+---------------------+------------------------------------------------+

2. ผลิตภัณฑ์แลคเกอร์เคลือบกระป๋อง (Lacquers)

แลคเกอร์เคลือบกระป๋องของบริษัท เป็นผลิตภัณฑ์ประเภท Solvent Base (Solvent Base
Lacquers) ซึ่งใช้เคลือบผิวกระป๋อง โดยใช้เคลือบผิวทั้งผิวด้านในและด้านนอก
โดยที่แลคเกอร์เคลือบผิวกระป๋องด้านในต้องมีคุณสมบัติในการถนอมคุณภาพของสินค้าที่บรรจุในกระป๋อง
โดยเฉพาะสินค้าประเภทอาหาร จะต้องไม่ทำให้อาหารที่บรรจุมีการเปลี่ยนแปลงเรื่องกลิ่น สี
และรสของอาหารในกระป๋อง
ส่วนแลคเกอร์เคลือบผิวกระป๋องด้านนอกมีคุณสมบัติป้องกันพื้นผิวด้านนอกกระป๋องจากการเกิดสนิม
การขีดข่วน การกัดกร่อน
และเป็นสารเคลือบรองพื้นสำหรับการตกแต่งภายนอกกระป๋องด้วยหมึกพิมพ์และสารเคลือบเงาด้านนอก
(Outside Printing & Vanishing) เพื่อให้ภาชนะบรรจุภัณฑ์ดูสวยงาม

บริษัทได้คิดค้นพัฒนาแลคเกอร์เคลือบกระป๋อง
เพื่อใช้สำหรับการผลิตสินค้าของบริษัททั้งแบบเคลือบผิวกระป๋องภายนอก
และแบบเคลือบผิวกระป๋องภายใน รวมทั้งการสั่งสมประสบการณ์ในเทคโนโลยี การผลิตมายาวนาน
ทำให้บริษัทได้รับการรับรองมาตรฐานระบบบริหารคุณภาพ ISO 9001:2000 จากสถาบัน BVQI
อีกทั้งบริษัทมีนโยบายในการรับประกันคุณภาพสินค้า
เป็นการสร้างความเชื่อมั่นต่อลูกค้าให้เกิดความมั่นใจในคุณภาพผลิตภัณฑ์ของบริษัทว่าได้มาตรฐานระดับสากล

ตารางแสดงสรุปผลิตภัณฑ์ประเภทแลคเกอร์เคลือบกระป๋อง

+---------------------+------------------------------------------------+
| ประเภทผลิตภัณฑ์        | ใช้ในการผลิต                                     |
+---------------------+------------------------------------------------+
| แลคเกอร             | - กระป๋องเหล็กชุบดีบุก กระป๋องเหล็กปราศจากดีบุก         |
| ์เคลือบผิวกระป๋องภายนอก | (เหล็กชุบโครเมี่ยม) ฝาอลูมิเนียม กระป๋อง 3 ชิ้น กระป๋อง 2 |
|                     | ชิ้น และฝาแบบเปิดง่าย                              |
| แลคเกอ              |                                                |
| ร์เคลือบผิวกระป๋องภายใน | - กระป๋องทั่วไป                                   |
|                     |                                                |
|                     | -กระป๋องเหล็กชุบดีบุก กระป๋องเหล็กปราศจากดีบุก          |
|                     | (เหล็กชุบโครเมี่ยม)                                |
|                     |                                                |
|                     | ฝาอลูมิเนียม กระป๋อง 3 ชิ้น และกระป๋อง 2 ชิ้น           |
|                     |                                                |
|                     | -กระป๋องทั่วไป                                    |
+---------------------+------------------------------------------------+

ชนิดผลิตภัณฑ์ของบริษัทแยกตามกลุ่มผู้ใช้กระป๋อง

บรรจุภัณฑ์มีความหลากหลาย และมีจำนวนชนิดมากมาย
รวมถึงการใช้วัสดุในการผลิตบรรจุภัณฑ์ก็มีความหลากหลายเป็นอันมาก เช่น วัสดุจากแก้ว
วัสดุจากพลาสติก และวัสดุจากโลหะ ได้แก่ กระป๋องเหล็กเคลือบดีบุก กระป๋องเคลือบโครเมี่ยม
และกระป๋องอลูมิเนียม

สำหรับผลิตภัณฑ์ทั้งสองชนิดของบริษัท เป็นผลิตภัณฑ์ที่ใช้กับบรรจุภัณฑ์ที่เป็นวัสดุโลหะเท่านั้น
จึงอาจกล่าวได้ว่าบริษัทผลิตผลิตภัณฑ์แบ่งเป็น 3 กลุ่มใหญ่ คือ

1. กลุ่มผลิตภัณฑ์ที่ใช้บรรจุภัณฑ์อาหารกระป๋อง (Food and Beverage Can)

บริษัทผลิตสินค้าที่ใช้ในอุตสาหกรรมอาหารมากที่สุด
โดยสินค้าของบริษัทเป็นที่รู้จักและแพร่หลายในกลุ่มผู้ผลิตกระป๋องบรรจุอาหารมากที่สุด
เนื่องจากตลาดอุตสาหกรรมกระป๋องในประเทศไทยมีขนาดใหญ่และบริษัทมีประสบการณ์ยาวนานในการผลิตสินค้าสำหรับกลุ่มดังกล่าว
และให้ความสำคัญในการพัฒนาและผลิตผลิตภัณฑ์ ในกลุ่มอุตสาหกรรมอาหารมาอย่างต่อเนื่อง
ในกลุ่มสินค้าที่ผลิตเพื่ออุตสาหกรรมอาหารกระป๋องนี้ยังสามารถจัดแบ่งได้ 2 ประเภท ดังนี้

1.1 ผลิตภัณฑ์สำหรับกระป๋องบรรจุอาหาร (Food Can)

เป็นกลุ่มสินค้าหลักของบริษัท โดยบริษัทเป็นหนึ่งในผู้เชี่ยวชาญในการผลิตยางยาแนวฝากระป๋อง
และแลคเกอร์เคลือบกระป๋อง ที่ใช้ผลิตกระป๋องอาหาร
เพื่อป้อนสู่อุตสาหกรรมการผลิตอาหารของประเทศ
ผลิตภัณฑ์ของบริษัทได้รับการยอมรับและใช้กับกระป๋องอาหารที่หลากหลาย เช่น กระป๋องปลาซาร์ดีน
กระป๋องปลาทูน่า กระป๋องนมผง และกระป๋องบรรจุอาหารอื่นๆ
ปัจจุบันบริษัทผลิตสินค้าที่ใช้กับบรรจุภัณฑ์ในอุตสาหกรรมอาหารเป็นส่วนใหญ่

ยางยาแนวฝากระป๋องและแลคเกอร์เคลือบกระป๋องสำหรับอุตสาหกรรมอาหารจำเป็นต้องใช้วัตถุดิบการผลิตที่มีคุณภาพตามมาตรฐานสากลสำหรับผลิตภัณฑ์เกี่ยวกับอาหาร
(Food Grade) ของสำนักงานคณะกรรมการอาหารและยา (Food and Drug
Administration “FDA”) ซึ่งเป็นองค์กรที่กำหนดเกณฑ์มาตรฐานผลิตภัณฑ์
และกำหนดเคมีภัณฑ์ต้องห้าม มาตรฐานนี้ถือเป็นเกณฑ์มาตรฐานสากลที่ใช้ปฏิบัติกันมาโดยตลอด ทั้งนี้
เพื่อความปลอดภัยต่อผู้บริโภค
ทำให้ผู้ผลิตยางยาแนวฝากระป๋องและแลคเกอร์เคลือบกระป๋องจะต้องมีความรู้และความเชี่ยวชาญในการคัดเลือกวัตถุดิบที่ใช้ในการผลิต
รวมถึงความรู้ทางด้านเทคโนโลยีการผลิตสำหรับผลิตภัณฑ์พิเศษในกลุ่มนี้

นอกจากแลคเกอร์เคลือบกระป๋องบรรจุอาหารแล้ว
บริษัทยังผลิตแลคเกอร์ที่ใช้เคลือบฝาเปิดแบบต่างๆ รวมถึงฝาเปิด EOE (Easy Open End)
ซึ่งเป็นฝาเปิดที่นิยมมากและถูกพัฒนาไปใช้กับกระป๋องประเภทต่างๆ
อีกทั้งบริษัทยังได้พัฒนาและผลิตแลคเกอร์ซ่อม (Repair Lacquer)
เพื่อการเคลือบฝาตามรอยปั๊มลึกของหูดึงบนฝา
ซึ่งเป็นที่ยอมรับและเป็นที่แพร่หลายอย่างมากสำหรับผู้ผลิตฝากระป๋องดังกล่าว

[] []

1.2 ผลิตภัณฑ์สำหรับกระป๋องบรรจุเครื่องดื่ม (Beer & Beverage Can)

ผลิตภัณฑ์สำหรับกระป๋องเครื่องดื่มนับเป็นอีกกลุ่มผลิตภัณฑ์ของบริษัทที่เป็นที่ยอมรับในประเทศ
โดยเฉพาะกระป๋องเครื่องดื่มประเภทเครื่องดื่มน้ำผลไม้ (Fruit Juice) กาแฟกระป๋อง
เครื่องดื่มชูกำลังกระป๋อง และเครื่องดื่มอื่นๆ
เนื่องจากตลาดเครื่องดื่มมีผลิตภัณฑ์ที่มีความหลากหลายมาก
บริษัทจึงได้มีการพัฒนาผลิตภัณฑ์สำหรับกลุ่มเครื่องดื่มน้ำอัดลม เครื่องดื่มประเภทเบียร์
ที่มีความคุณสมบัติในการทนต่อแรงดันก๊าซที่บรรจุอยู่ภายใน
บริษัทคาดว่าผลิตภัณฑ์ในกลุ่มนี้จะเป็นอีกกลุ่มผลิตภัณฑ์ที่จะเติบโตในอนาคต
ดังนั้นภายใต้นโยบายการสร้างแบรนด์ของบริษัท (Brand Building) บริษัทได้ร่วมมือกับ HENKEL
KGaA
ในการพัฒนาตลาดซึ่งจะสามารถช่วยเสริมให้การเติบโตของผลิตภัณฑ์ในกลุ่มดังกล่าวเป็นไปอย่างมั่นคงและก้าวหน้ายิ่งขึ้น

[]

2. กลุ่มผลิตภัณฑ์ที่ใช้กับบรรจุภัณฑ์ทั่วไป (Non-Food Can)

สินค้าที่ใช้กับบรรจุภัณฑ์กลุ่มนี้ ใช้สำหรับบรรจุสินค้าทั่วไปที่ไม่ใช่อาหารเพื่อการบริโภค
แต่ก็ยังคงมีวัตถุประสงค์เพื่อการเก็บรักษาคุณภาพสินค้า รวมถึงเพื่อความสวยงามและการขนส่งสินค้า
และเนื่องจากบรรจุภัณฑ์ในกลุ่มนี้มีความหลากหลาย ทั้งรูปแบบ ขนาดของบรรจุภัณฑ์
รวมถึงวัสดุของตัวบรรจุภัณฑ์
ทำให้บริษัทต้องผลิตสินค้าหลากหลายชนิดให้สอดคล้องกับความต้องการของกลุ่มลูกค้า
โดยสามารถแบ่งกลุ่มผลิตภัณฑ์เป็น 2 กลุ่มย่อยคือ

2.1 ผลิตภัณฑ์สำหรับกระป๋องสเปรย์ (Aerosol Can)

ผลิตภัณฑ์กลุ่มนี้ใช้สำหรับบรรจุภัณฑ์ที่ต้องทนต่อแรงดันในกระป๋องสูงเพราะต้องบรรจุก๊าซในกระป๋องเพื่อให้เกิดแรงดันในการฉีดสเปรย์ออกมา
ผลิตภัณฑ์กลุ่มนี้เป็นอีกกลุ่มที่มีแนวโน้มการตลาดที่ดี
เพราะสินค้ากลุ่มนี้จะเป็นสินค้าที่ใช้ในชีวิตประจำวันทั่วไปที่มีปริมาณการใช้สูงและมีการเติบโตอย่างต่อเนื่อง
เช่น กระป๋องยาฆ่าแมลง กระป๋องสเปรย์แต่งผม เป็นต้น
รายได้ของบริษัทที่ได้จากการขายผลิตภัณฑ์ในกลุ่มนี้จะเป็นรายได้จากการขายในต่างประเทศเป็นหลัก
ส่วนในประเทศยังมีจำนวนไม่มากเพราะตลาดในประเทศยังมีการบริโภคกระป๋องประเภทนี้น้อยเมื่อเทียบกับประเทศอื่น
เนื่องจากสินค้าหลายประเภทที่ต้องใช้กระป๋องสเปรย์ยังเป็นสินค้าสำเร็จรูปที่นำเข้าจากต่างประเทศอยู่
ผลิตภัณฑ์ในกลุ่มที่ใช้กับกระป๋องสเปรย์นั้นนอกจากจะป้องกันกระป๋องจากสิ่งปนเปื้อนและรอยขูดขีดแล้ว
จะต้องมีคุณสมบัติที่ป้องกันการทำปฏิกิริยาของสินค้าที่บรรจุกับตัวกระป๋องได้เป็นอย่างดี
ซึ่งทั้งยางยาแนวฝากระป๋องและแลคเกอร์เคลือบกระป๋องของบริษัทมีคุณสมบัติที่สามารถป้องกันการทำปฏิกิริยาของสินค้าที่บรรจุกับตัวกระป๋องได้เป็นอย่างดี

[]

2.2 ผลิตภัณฑ์สำหรับกระป๋องทั่วไป (General Can)

ผลิตภัณฑ์กลุ่มนี้ใช้สำหรับบรรจุภัณฑ์ที่ใช้บรรจุสินค้าทั่วไปซึ่งจะมีความหลากหลาย
สินค้าบางประเภทจะมีส่วนผสมของน้ำมันหรือเคมีภัณฑ์
การผลิตสินค้าในกลุ่มนี้จะต้องอาศัยคุณสมบัติพิเศษของยางยาแนวฝากระป๋องและแลคเกอร์เคลือบกระป๋องในการป้องกันการทำปฏิกิริยาระหว่างสินค้าที่บรรจุในกระป๋องกับบรรจุภัณฑ์
ผลิตภัณฑ์ในกลุ่มนี้ใช้กับกระป๋องสี ถังน้ำมัน ถังบรรจุเคมี หรือ ถังต่างๆ (ไม่รวมถังบรรจุหน่อไม้
ที่เป็นกลุ่มอาหาร)
รายได้จากการขายผลิตภัณฑ์ในกลุ่มนี้ยังคงมีไม่มากนักเพราะปริมาณการใช้ผลิตภัณฑ์ของบริษัทในการผลิตของลูกค้านั้นจะใช้เพียงปริมาณน้อยเมื่อเทียบกับขนาดของบรรจุภัณฑ์
อย่างไรก็ตาม
บริษัทมีเป้าหมายที่จะขยายตลาดสำหรับผลิตภัณฑ์กลุ่มนี้ออกไปยังกลุ่มลูกค้าต่างประเทศต่อไป

[]

3. กลุ่มผลิตภัณฑ์ที่ใช้กับบรรจุภัณฑ์ประเภทอื่นๆ ที่ไม่ใช่กระป๋อง

บรรจุภัณฑ์กลุ่มนี้จะมีความหลากหลายในการนำไปใช้สำหรับวัสดุสินค้าประเภทต่างๆ
ขึ้นอยู่กับการใช้งานของแต่ละรายในการบรรจุสินค้าที่จำหน่าย
โดยสามารถจำแนกผลิตภัณฑ์ตามลักษณะของบรรจุภัณฑ์ออกเป็น 3 ประเภท ดังนี้

3.1 ผลิตภัณฑ์สำหรับหลอดอลูมิเนียมและโมโนบลอค (Collapsible Tube & Monobloc)

ผลิตภัณฑ์กลุ่มนี้จะใช้สำหรับบรรจุภัณฑ์ที่มีรูปทรงและมีลักษณะเฉพาะ ได้แก่

(ก) ผลิตภัณฑ์สำหรับบรรจุภัณฑ์ชนิดหลอดโลหะ (Collapsible Tube) ได้แก่
ผลิตภัณฑ์ที่ใช้กับบรรจุภัณฑ์สำหรับสินค้ากลุ่มเวชภัณฑ์ (ยาครีม ยาเจล) สินค้ากลุ่มเคมี (กาวหลอด)
ซึ่งจะใช้ยางยาแนวในบริเวณปลายหลอดอลูมิเนียม

(ข) ผลิตภัณฑ์สำหรับบรรจุภัณฑ์ประเภทโมโนบลอค (Monobloc)
บรรจุภัณฑ์โมโนบลอคจะมีลักษณะการผลิตที่พิเศษ คือ
จะเป็นการผลิตโดยการขึ้นรูปกระป๋องด้วยการรีดชิ้นโลหะจากก้นกระป๋องถึงคอกระป๋องจนเป็นรูปทรงกระป๋อง
และจะใช้ยางยาแนวฝากระป๋องในการเชื่อมระหว่างฝากระป๋องส่วนหัวฉีดกับตัวกระป๋อง
สินค้าที่ใช้บรรจุภัณฑ์ประเภทนี้ ได้แก่ กระป๋องโฟมโกนหนวด กระป๋องมูส แต่งผม เป็นต้น
สำหรับปริมาณขายและรายได้จากการขายผลิตภัณฑ์ของบริษัทในกลุ่มนี้มีไม่มากนัก
เนื่องจากสินค้าที่ใช้กระป๋องโมโนบลอคหลายชนิดนิยมนำเข้าเป็นสินค้าสำเร็จรูปจากต่างประเทศ
และส่วนที่ผลิตได้ในประเทศก็ผลิตเพื่อใช้ในประเทศเท่านั้น

[]

3.2 ผลิตภัณฑ์สำหรับฝาอื่นๆ (Other Packaging Closure)

ผลิตภัณฑ์กลุ่มนี้จะมีความแตกต่างจากผลิตภัณฑ์ของบริษัทประเภทอื่นๆ ข้างต้น
เพราะจะเป็นยางยาแนวฝากระป๋องสูตร PVC (PVC Plastisol) ไม่ใช่สูตร Water Base
เพราะด้วยคุณลักษณะที่แตกต่างด้วยตัวบรรจุภัณฑ์ที่มิใช่โลหะกับฝาปิดเป็นโลหะ
จึงต้องมีส่วนผสมใหม่เพื่อให้เกิดความเหมาะสมในการงาน
และยังต้องคงคุณสมบัติในการปกป้องและรักษาคุณภาพสินค้าภายในที่เหมือนกัน
ผลิตภัณฑ์ของบริษัทในกลุ่มนี้ได้รับการยอมรับจากผู้ผลิตฝาขวดเป็นอย่างดี
สินค้าของบริษัทในกลุ่มนี้สามารถแบ่งย่อยเป็น 3 ประเภท ได้แก่

(ก) ผลิตภัณฑ์สำหรับฝาจีบ (Crown Cap)
ผลิตภัณฑ์ของบริษัทในกลุ่มนี้จะมีหน้าที่ป้องกันการรั่วซึมของก๊าซที่บรรจุในขวด
เพื่อรักษาสภาพของความซ่าของน้ำดื่มที่อัดก๊าซ
ผลิตภัณฑ์ของบริษัทกลุ่มนี้จะใช้กับฝาเครื่องดื่มน้ำอัดลมบรรจุขวดแก้ว เช่น
ฝาเครื่องดื่มโคลาโคล่า-น้ำหวาน ฝาเครื่องดื่มเบียร์ และฝาเครื่องดื่มน้ำโซดา เป็นต้น

(ข) ผลิตภัณฑ์สำหรับฝาเกลียวบิดขาด (ROPP) สำหรับเครื่องดื่มบรรจุขวดที่มีลักษณะของฝาเปิดเป็น
แบบเกลียวใช้การหมุนเพื่อแยกวงแหวนที่รัดอยู่ให้ขาดจากกันจึงจะเปิดฝาขวดได้ สินค้ากลุ่มนี้ ได้แก่
ฝาขวดเครื่องดื่มชูกำลัง และฝาขวดเครื่องดื่มอัดคาร์บอเนตขวดใหญ่ชนิดขวดแก้ว เป็นต้น

(ค) ผลิตภัณฑ์สำหรับฝาเขี้ยว (Lug Cap)
เป็นผลิตภัณฑ์ที่ใช้ในฝาเปิดชนิดหมุนสำหรับเครื่องปรุงรสที่ไม่ได้ใช้ครั้งเดียวหมด เช่น ฝาขวดแยม
ฝาขวดซอสมะเขือเทศ และฝาขวดมายองเนส เป็นต้น สามารถถนอมอาหารได้ภายหลังการเปิดใช้

[]

นอกจากผลิตภัณฑ์ในกลุ่มยางยาแนวฝากระป๋องและแลคเกอร์เคลือบกระป๋องแล้ว
บริษัทยังเป็นตัวแทนจำหน่ายผลิตภัณฑ์จากต่างประเทศอีก 2 ชนิด
เพื่อเพิ่มและเสริมรายได้หลักของบริษัท ได้แก่

-   ผลิตภัณฑ์น้ำมันหล่อลื่นสำหรับขึ้นรูปกระป๋อง
    บริษัทได้เป็นตัวแทนจำหน่ายสินค้าแต่เพียงผู้เดียวในประเทศไทย ของบริษัท Quaker
    Chemical แห่งสหรัฐอเมริกา โดยมีคู่แข่งในตลาดดังกล่าวประมาณ 2-3 ราย
    ลักษณะการใช้งานของน้ำมันหล่อลื่นดังกล่าวจะใช้ในอุตสาหกรรมผลิตกระป๋อง
    ในขั้นตอนการขึ้นรูปกระป๋อง

-   ผลิตภัณฑ์หมึกพิมพ์ บริษัทได้เป็นตัวแทนจำหน่ายสินค้าในตลาดประเทศไทย ของบริษัท
    Rollchem Enterprise ลักษณะการใช้งานเป็นหมึกที่ใช้ในการพิมพ์บนผิวภาชนะกระป๋อง

การจำหน่ายสินค้าทั้ง 2 ชนิดดังกล่าว บริษัทได้อาศัยฐานลูกค้าเดิมที่บริษัทมีอยู่เป็นกลุ่มลูกค้าหลัก

3.2 การตลาดและภาวะการแข่งขัน 

3.2.1 กลยุทธ์การตลาด

สินค้าของบริษัทเป็นเคมีภัณฑ์ที่เป็นส่วนประกอบสำคัญในอุตสาหกรรมกระป๋องที่เกี่ยวเนื่องกับสินค้าอุปโภคบริโภค
ซึ่งมีลักษณะไม่ค่อยผันผวนตามวัฎจักรธุรกิจและมีแนวโน้มการเติบโตที่สม่ำเสมอ
ประกอบกับสินค้าของบริษัทเป็นสินค้าที่ขายให้กับโรงงานอุตสาหกรรม (Industrial Product)
ไม่ใช่การขายตรงไปยังผู้บริโภค (Consumer Product)
บริษัทจึงวางแผนการตลาดอย่างต่อเนื่องเพื่อส่งเสริมการขายในระยะยาว
โดยนโยบายการตลาดหลักของบริษัทมุ่งเน้นที่คุณภาพและการพัฒนาผลิตภัณฑ์
รวมทั้งการสร้างความสัมพันธ์และการตอบสนองความต้องการของลูกค้าเป็นสำคัญเพื่อการเติบโตในระยะยาว

บริษัทมีเป้าหมายเป็นผู้ผลิตยางยาแนวฝากระป๋องและแลคเกอร์เคลือบกระป๋องสำหรับอุตสาหกรรมผลิตบรรจุภัณฑ์โลหะที่ครบวงจร
โดยมีคุณภาพสินค้าและบริการในระดับที่สร้างความพึงพอใจให้กับลูกค้าสูงสุด ภายใต้แบรนด์ UBIS
เพื่อผลักดันให้สินค้าและแบรนด์ UBIS เป็นที่ยอมรับในเอเชีย

กลยุทธ์และนโยบายการตลาด

1.  รักษาคุณภาพของผลิตภัณฑ์ (Quality Product)
    บริษัทผลิตสินค้าให้ได้มาตรฐานระดับสากลภายใต้มาตรฐาน ระบบบริหารคุณภาพ ISO
    9001:2000

2.  พัฒนาผลิตภัณฑ์อย่างต่อเนื่อง (Continuous Improvement)
    บริษัทมีนโยบายพัฒนาผลิตภัณฑ์อย่างต่อเนื่องให้
    ตรงกับความต้องการผลิตภัณฑ์และลักษณะการใช้ผลิตภัณฑ์ และให้ใช้งานได้อย่างมีประสิทธิภาพ
    (Practical Use Product)
    รวมถึงการปรับปรุงคุณภาพผลิตภัณฑ์ให้เหมาะสมกับเครื่องจักรและการใช้งานของลูกค้า
    รักษาความสัมพันธ์กับลูกค้าอย่างใกล้ชิด (Closed Vender Relationship)
    บริษัทมีนโยบายรักษาความสัมพันธ์กับลูกค้าอย่างใกล้ชิดเสมือนว่าลูกค้าเป็นหุ้นส่วนของบริษัท
    เพื่อที่จะผลิตผลิตภัณฑ์ได้ตรงตามความต้องการของลูกค้า

3.  ตอบสนองการเปลี่ยนแปลงความต้องการของลูกค้าอย่างรวดเร็ว (Fast Respond)
    บริษัทมีนโยบายที่จะตอบสนองความต้องการของลูกค้าอย่างรวดเร็ว
    ทั้งการส่งมอบสินค้าและการบริการหลังการขาย

4.  การสร้างแบรนด์ให้เป็นที่ยอมรับในระดับสากล เพื่อให้สินค้าเป็นที่ยอมรับในตลาดโลก

5.  ขยายช่องทางการจำหน่ายในตลาดต่างประเทศ โดยเพิ่มผู้แทนจำหน่ายในประเทศต่างๆ
    มากขึ้น

กลุ่มลูกค้าเป้าหมาย

กลุ่มลูกค้าเป้าหมายในประเทศ

บริษัทมีนโยบายที่จะผลิตผลิตภัณฑ์ให้ครอบคลุมทุกส่วนการตลาด
โดยมีผลิตภัณฑ์ที่มีคุณสมบัติเป็นไปตามที่ลูกค้าในแต่ละ Segment ต้องการใช้
โดยมีลักษณะกลยุทธ์การตลาดที่จัดจำหน่ายผลิตภัณฑ์ครอบคลุมทุกส่วนตลาด (Full Coverage
Segmentation) อย่างไรก็ดี
บริษัทนับเป็นบริษัทที่มีความเชี่ยวชาญพิเศษและมีชื่อเสียงในผลิตภัณฑ์ที่ใช้ใน
กลุ่มผู้ผลิตกระป๋องโลหะสำหรับบรรจุอาหารและตลาดกระป๋องสเปรย์
และตลาดกระป๋องเครื่องดื่มเป็นตลาดที่มีการบริโภคที่เติบโตขึ้น

กลุ่มลูกค้าเป้าหมายในต่างประเทศ

สำหรับตลาดต่างประเทศจะมีการดำเนินการที่แตกต่าง
โดยจะเน้นกลุ่มเป้าหมายที่แตกต่างกันไปตามลักษณะสภาพ การแข่งขัน
สภาวะตลาดและลักษณะเฉพาะของประเทศนั้นๆ

ตลาดประเทศจีน บริษัทเน้นกลุ่มเป้าหมายเป็นผู้ผลิตกระป๋องสเปรย์
เนื่องจากส่วนตลาดดังกล่าวมีขนาดใหญ่ และบริษัทมีความเชี่ยวชาญผลิตภัณฑ์ดังกล่าวเป็นพิเศษ
ขณะเดียวกันบริษัทก็มีนโยบายขยายตลาดในส่วนผู้ผลิตกระป๋องบรรจุอาหาร
และกระป๋องเครื่องดื่มเบียร์และน้ำอัดลมให้มากขึ้น

ตลาดประเทศอินเดีย มาเลเซียและสิงคโปร์
บริษัทมุ่งเน้นกลุ่มเป้าหมายเป็นผู้ผลิตกระป๋องบรรจุอาหาร
เนื่องจากเป็นผลิตภัณฑ์ที่บริษัทมีความเชี่ยวชาญ

อนึ่ง บริษัทจะทำการวิเคราะห์ปัจจัยที่มีผลต่อการขาย เช่น จำนวนคู่แข่ง การผูกขาด
ขนาดตลาดและอัตราการเติบโตของตลาดในแต่ละประเทศ
ก่อนที่จะเลือกเน้นกลุ่มเป้าหมายในแต่ละประเทศ

นโยบายราคา

บริษัทมีนโยบายในการกำหนดราคาของผลิตภัณฑ์แก่ลูกค้าโดยคำนึงถึงสภาวะตลาดและการแข่งขันเป็นสำคัญ

3.2.2 ภาวะอุตสาหกรรม

3.2.2.1 ภาพรวมอุตสาหกรรมผลิตยางยาแนวฝากระป๋องและแลคเกอร์เคลือบกระป๋อง

ปัจจุบัน
ประเทศไทยยังไม่มีการเก็บรวบรวมข้อมูลอุตสาหกรรมยางยาแนวฝากระป๋องและแลคเกอร์เคลือบกระป๋อง
ดังนั้น
ในการศึกษาและประเมินการเติบโตของอุตสาหกรรมจึงจำเป็นต้องนำข้อมูลของอุตสาหกรรมอื่นที่เกี่ยวเนื่องมาพิจารณาประกอบการวิเคราะห์

สำหรับอุตสาหกรรมที่เกี่ยวเนื่องโดยตรงกับอุตสาหกรรมผลิตยางยาแนวฝากระป๋องและแลคเกอร์เคลือบกระป๋อง
ได้แก่ อุตสาหกรรมผลิตกระป๋อง เนื่องจากผลิตภัณฑ์ทั้ง 2
ชนิดดังกล่าวเป็นวัตถุดิบที่ใช้ในการผลิตกระป๋องชนิดต่างๆ
โดยผู้ผลิตกระป๋องจะต้องนำเหล็กแผ่นเคลือบดีบุก (Tin Plate Sheet)
เหล็กแผ่นเคลือบปราศจากดีบุก (Tin-Free Sheet) หรือแผ่นอลูมิเนียม (Aluminums Sheet)
ที่เคลือบผิวด้วยแลคเกอร์เพื่อป้องกันการขีดข่วนและรักษาคุณภาพกระป๋อง
มาตัดเป็นแผ่นเพื่อขึ้นรูปเป็นชิ้นส่วนกระป๋องและฝากระป๋อง โดยใช้ยางยาแนวฝากระป๋องเพื่ออุด
(Sealing) รอยต่อระหว่างตัวกระป๋องกับฝากระป๋อง

ทั้งนี้กระป๋องบรรจุอาหารที่ผลิตในประเทศไทยส่วนใหญ่จะผลิตจากเหล็กแผ่นเคลือบดีบุกและเหล็กแผ่นเคลือบปราศจากดีบุก
มีบางส่วนที่ผลิตจากอลูมิเนียมเป็นตัวกระป๋อง
และโดยส่วนใหญ่เหล็กแผ่นเคลือบดีบุกและเหล็กแผ่นเคลือบปราศจากดีบุก
ที่ผลิตหรือนำเข้ามาในประเทศไทยจะถูกนำไปใช้ในอุตสาหกรรมผลิตกระป๋องเป็นส่วนใหญ่ ดังนั้น
ในการวิเคราะห์แนวโน้มการเติบโตของอุตสาหกรรมผลิตกระป๋องในประเทศ
จึงควรอาศัยข้อมูลความต้องการบริโภคเหล็กแผ่นเคลือบดีบุกและเหล็กแผ่นเคลือบปราศจากดีบุกมาร่วมประกอบการพิจารณาด้วย

แผนภาพแสดงการผลิตกระป๋องและวัตถุดิบที่เกี่ยวข้อง

[]

หากพิจารณาถึงอุตสาหกรรมต่อเนื่องจากอุตสาหกรรมผลิตกระป๋อง
พบว่ามีการนำกระป๋องไปใช้มากที่สุดในอุตสาหกรรมผลิตอาหารและเครื่องดื่มกระป๋อง
อุตสาหกรรมผลิตเคมีสเปรย์ และอุตสาหกรรมผลิตสารเคมี
โดยเฉพาะในประเทศไทยอุตสาหกรรมที่บริโภคกระป๋องสูงสุด คือ
อุตสาหกรรมอาหารกระป๋องและเครื่องดื่มกระป๋อง

สำหรับอุตสาหกรรมอาหารกระป๋อง สามารถแบ่งย่อยเป็นอุตสาหกรรมผลิตปลาทูน่ากระป๋อง
อุตสาหกรรมผลิตผักและผลไม้กระป๋อง ซึ่งรวมไปถึงสัปปะรดกระป๋องและผลไม้กระป๋อง
เนื่องจากประเทศไทยเป็นฐานการผลิตและส่งออกสำคัญของปลาทูน่ากระป๋องและสับปะรดกระป๋อง
ดังนั้น อุตสาหกรรมการผลิตอาหารทั้ง 2 ประเภท
จึงเป็นตัวบ่งชี้ความต้องการบริโภคกระป๋องในประเทศมากกว่าอุตสาหกรรมอื่นๆ
และบ่งชี้ความต้องการบริโภคยางยาแนวฝากระป๋องและแลคเกอร์เคลือบกระป๋องด้วย

สำหรับอุตสาหกรรมเครื่องดื่มกระป๋อง ประกอบด้วย
อุตสาหกรรมเครื่องดื่มประเภทน้ำผลไม้และเครื่องดื่มกาแฟเป็นหลัก
ซึ่งการเติบโตของอุตสาหกรรมเครื่องดื่มกระป๋องต่างๆ ข้างต้น จะมีผลต่อความต้องการกระป๋อง
และจะส่งผลต่อความต้องการใช้ยางยาแนวฝากระป๋องและแลคเกอร์เคลือบกระป๋องด้วยเช่นเดียวกัน
แต่เป็นสัดส่วนที่น้อยกว่าอุตสาหกรรมอาหารกระป๋อง

ภาพแสดงความเกี่ยวเนื่องของอุตสาหกรรมผลิตยางยาแนวฝากระป๋องและแลคเกอร์เคลือบกระป๋องกับอุตสาหกรรมอื่น

[]

3.2.2.2
โครงสร้างอุตสาหกรรมและภาวะอุตสาหกรรมผู้ผลิตยางยาแนวฝากระป๋องและแลคเกอร์เคลือบกระป๋อง

ตลาดยางยาแนวฝากระป๋อง

ผู้ผลิตยางยาแนวฝากระป๋องจะผลิตและจำหน่ายผลิตภัณฑ์ให้แก่ลูกค้าหลัก ได้แก่
ผู้ผลิตกระป๋องซึ่งเป็นกลุ่มเดียวกับลูกค้าของแลคเกอร์เคลือบกระป๋อง
สำหรับมูลค่าตลาดของยางยาแนวฝากระป๋องนั้น
ผู้บริหารบริษัทได้ประมาณว่ามีอัตราการเติบโตประมาณร้อยละ 5-10 ต่อปี
ซึ่งเป็นไปในทิศทางเดียวกับตลาดแลคเกอร์เคลือบกระป๋อง

ผู้ผลิตยางยาแนวฝากระป๋องในประเทศไทยมีจำนวนน้อยราย โดยมีผู้ผลิตรายใหญ่เพียง 2 ราย
และบริษัทเป็นผู้นำตลาด

ตลาดแลคเกอร์เคลือบกระป๋อง

แลคเกอร์เคลือบกระป๋องเป็นผลิตภัณฑ์ที่ใช้เคลือบกระป๋องด้านใน ด้านนอก และฝากระป๋อง
โดยผู้ผลิตจะจำหน่ายแลคเกอร์เคลือบกระป๋องให้แก่ลูกค้าหลัก ได้แก่
ผู้ผลิตกระป๋องซึ่งผู้ผลิตกระป๋องจะเป็นผู้เคลือบแลคเกอร์ในขั้นตอนการผลิตกระป๋องและจัดส่งกระป๋องให้แก่ผู้ใช้
ได้แก่ ผู้ผลิตอาหารกระป๋องหรือสารบรรจุกระป๋องอื่นๆ

บริษัทประมาณการอัตราการเติบโตของตลาด ที่ประมาณร้อยละ 5-10 ต่อปี
โดยพิจารณาเทียบกับปริมาณการเติบโตของการบริโภคเหล็กเคลือบดีบุกและอัตราการเติบโตของอุตสาหกรรมผลิตกระป๋อง
และอุตสาหกรรมผลิตสับปะรดกระป๋องและปลาทูน่ากระป๋องเป็นหลัก

3.2.2.3 ภาวะอุตสาหกรรมอาหารกระป๋อง

ในปี 2550 ที่ผ่านมา ประเทศไทยยังเผชิญปัญหาด้านการเมืองและสังคม ความไม่สงบทางภาคใต้
ซึ่งส่งผลต่อระบบเศรษฐกิจของประเทศ
นอกจากนี้ค่าเงินที่แข็งขึ้นก็ส่งผลต่อการส่งออกของเอกชนเป็นอย่างมาก
ส่งผลให้เกิดการชะลอตัวทางเศรษฐกิจ ในอุตสาหกรรมหลายกลุ่ม เช่นอุตสาหกรรมยานยนต์
การท่องเที่ยว อย่างไรก็ตามความชัดเจนภายหลังการเลือกตั้งที่มีขึ้นในช่วงปลายปี
จะทำให้เกิดความชัดเจนในหลายๆด้าน ซึ่งน่าจะส่งผลดีต่อระบบเศรษฐกิจของไทย
สำหรับอุตสาหกรรมอาหารกระป๋องนั้นเป็นกลุ่มหลักอีกกลุ่มของประเทศในการส่งออกไปยังตลาดโลก
ซึ่งยังมีแนวโน้มที่ดี แม้ต้องเผชิญกับปัญหาดังกล่าวข้างต้น

เนื่องด้วยประเทศไทยเป็นผู้ส่งออกอาหารกระป๋องรายใหญ่ของโลก
โดยเป็นผู้ส่งออกปลาทูน่ากระป๋องอันดับหนึ่งของโลก
และเป็นผู้ส่งออกสับปะรดกระป๋องหนึ่งในสามรายหลักของโลก
รวมถึงเป็นผู้ส่งออกผลไม้และอาหารกระป๋องอื่นๆ ในอันดับต้นๆ ของโลก
ทำให้มีความต้องการใช้กระป๋องในปริมาณที่สูงกว่าประเทศที่มีประชากรใกล้เคียงกัน
และจากการเติบโตของเศรษฐกิจโลกและนโยบายของรัฐบาลที่จะผลักดันอุตสาหกรรมอาหารให้เป็นอุตสาหกรรมหลักของประเทศ
ทำให้แนวโน้มอุตสาหกรรมอาหารกระป๋องจะมีทิศทางการเติบโตในระยะยาวที่ดี

อุตสาหกรรมที่เกี่ยวเนื่องกับบริษัทนั้น จะเน้นหนักไปที่อุตสาหกรรมการผลิตกระป๋อง
ดังนั้นภาวะและการเติบโตของอุตสาหกรรมผลิตกระป๋องจะขึ้นอยู่กับการเติบโตของอุตสาหกรรมต่อเนื่องอื่นๆ
โดยเฉพาะอุตสาหกรรมอาหารทะเลกระป๋อง ซึ่งมีมูลค่าการส่งออกถึง 56,688 ล้านบาทในปี 2550
และมีอัตราการเติบโตเฉลี่ยระหว่างปี 2546-2550 ที่ร้อยละ 12.48 ต่อปี
โดยอุตสาหกรรมปลาทูน่ากระป๋องถือว่าเป็นอุตสาหกรรมอาหารกระป๋องที่มีขนาดใหญ่ที่สุดและมีผลกระทบต่อความต้องการใช้กระป๋องมากที่สุด
โดยมีปริมาณการส่งออกถึง 44,863 ล้านบาทในปี 2550 และมีอัตราการเติบโตที่สูงถึงร้อยละ
13.4 ต่อปี ระหว่างปี 2546-2550

นอกจากอุตสาหกรรมอาหารทะเลกระป๋องแล้ว
อุตสาหกรรมผักและผลไม้กระป๋องก็เป็นอุตสาหกรรมที่มีความต้องการบริโภคกระป๋องจำนวนมาก
เห็นได้จากปริมาณการส่งออกผลไม้กระป๋องที่ 19,260 ล้านบาท และผักกระป๋องและแปรรูปที่
9,999 ล้านบาทในปี 2550 และมีอัตราการเติบโตเฉลี่ยของการส่งออกระหว่างปี 2546-2550
ที่ร้อยละ 6.97 และ ร้อยละ 7.85 ตามลำดับ

ตารางแสดงมูลค่าการส่งออกของผลิตภัณฑ์อาหารกระป๋อง

+---------------------+------+------+------+------+-------+---------+
| สินค้าส่งออก           | 2546 | 2547 | 2548 | 2549 | 2550  | CAGR    |
|                     |      |      |      |      |       |         |
|                     |      |      |      |      |       | 25      |
|                     |      |      |      |      |       | 46-2550 |
+---------------------+------+------+------+------+-------+---------+
| อาหา                | 88   | 90   | 100  | 113  | 10    | 4.92%   |
| รทะเลกระป๋องและแปรรูป | ,793 | ,749 | ,284 | ,050 | 9,109 |         |
|                     |      |      |      |      |       |         |
+---------------------+------+------+------+------+-------+---------+
| อาหารทะเลกระป๋อง     | 34   | 36   | 43   | 47   | 5     | 12.48%  |
|                     | ,699 | ,490 | ,586 | ,259 | 6,688 |         |
+---------------------+------+------+------+------+-------+---------+
| ทูน่ากระป๋อง           | 27   | 29   | 36   | 40   | 4     | 13.40%  |
|                     | ,600 | ,212 | ,259 | ,401 | 4,863 |         |
+---------------------+------+------+------+------+-------+---------+
| ซาร์ดีนกระป๋อง         | 1    | 2    | 2    | 2    | 2,285 | 7.72%   |
|                     | ,968 | ,124 | ,497 | ,485 |       |         |
+---------------------+------+------+------+------+-------+---------+
| ปูกระป๋อง             | 3    | 3    | 3    | 2    | 1,737 | -10.86% |
|                     | ,045 | ,263 | ,262 | ,684 |       |         |
+---------------------+------+------+------+------+-------+---------+
| กุ้งกระป๋อง            | 1    | 1    | 1    | 1    | 7,101 | 92.03%  |
|                     | ,550 | ,347 | ,097 | ,155 |       |         |
+---------------------+------+------+------+------+-------+---------+
| หอยลายกระป๋อง        | 371  | 368  | 267  | 327  | 528   | 9.73%   |
+---------------------+------+------+------+------+-------+---------+
| ปลาหมึกกระป๋อง        | 166  | 176  | 204  | 207  | 174   | 7.43%   |
+---------------------+------+------+------+------+-------+---------+
|                     |      |      |      |      |       |         |
+---------------------+------+------+------+------+-------+---------+
| ผลไม้กระป๋องและแปรรูป  | 29   | 31   | 35   | 38   | 3     | 9.56%   |
|                     | ,522 | ,372 | ,619 | ,779 | 8,415 |         |
+---------------------+------+------+------+------+-------+---------+
| ผลไม้กระป๋อง          | 15   | 16   | 18   | 19   | 1     | 6.97%   |
|                     | ,794 | ,810 | ,302 | ,581 | 9,260 |         |
+---------------------+------+------+------+------+-------+---------+
| สับปะรดกระป๋อง        | 10   | 11   | 12   | 13   | 1     | 9.09%   |
|                     | ,752 | ,166 | ,042 | ,339 | 3,273 |         |
+---------------------+------+------+------+------+-------+---------+
| ผลไม้รวมกระป๋อง       | 2    | 2    | 3    | 3    | 2,992 | 5.76%   |
|                     | ,424 | ,869 | ,218 | ,169 |       |         |
+---------------------+------+------+------+------+-------+---------+
| ผลไม้กระป๋องอื่น ๆ      | 2    | 2    | 3    | 3    | 2,995 | 1.37%   |
|                     | ,618 | ,775 | ,042 | ,073 |       |         |
+---------------------+------+------+------+------+-------+---------+
| น้ำผลไม้              | 8,   | 7,   | 7    | 8    | 7,947 |  7.29%  |
|                     | 050  | 144  | ,468 | ,702 |       |         |
+---------------------+------+------+------+------+-------+---------+
|                     |      |      |      |      |       |         |
+---------------------+------+------+------+------+-------+---------+
| ผักกระป๋องและแปรรูป    | 7    | 8    | 8    | 10   | 9,999 | 7.85%   |
|                     | ,619 | ,442 | ,984 | ,361 |       |         |
+---------------------+------+------+------+------+-------+---------+
| ข้าวโพดฝักอ่อนกระป๋อง   | 1    | 1    | 2    | 2    | 1,282 | -2.29%  |
|                     | ,646 | ,675 | ,035 | ,142 |       |         |
+---------------------+------+------+------+------+-------+---------+
| หน่อไม้กระป๋อง         | 535  | 504  | 480  | 588  | 466   | -5.35%  |
+---------------------+------+------+------+------+-------+---------+

ที่มา: ศูนย์เทคโนโลยีสารสนเทศและการสื่อสาร สำนักงานปลัดกระทรวงพาณิชย์
โดยความร่วมมือของกรมศุลกากร

จากข้อมูลดังกล่าวพบว่า อุตสาหกรรมผลิตกระป๋องยังมีแนวโน้มการเติบโตที่ดี
สืบเนื่องจากความต้องการกระป๋องที่เพิ่มขึ้นจากอุตสาหกรรมอาหารกระป๋อง
โดยเฉพาะอุตสาหกรรมปลาทูน่ากระป๋อง
อุตสาหกรรมอาหารทะเลกระป๋องและอุตสาหกรรมผักผลไม้กระป๋อง
โดยแนวโน้มการเติบโตของอุตสาหกรรมผลิตกระป๋องน่าจะอยู่ที่ประมาณร้อยละ 5-10
ต่อปีในระยะยาว แต่อาจจะเพิ่มสูงขึ้นในระยะสั้น หากอุตสาหกรรมต่อเนื่องที่สำคัญ เช่น
อุตสาหกรรมปลาทูน่ากระป๋อง ทำให้มีความต้องการใช้กระป๋องเพิ่มสูงขึ้น

3.2.3 ภาวะการแข่งขันและคู่แข่งในอุตสาหกรรม

ตลาดยางยาแนวฝากระป๋อง

ในส่วนตลาดยางยาแนวฝากระป๋องนั้น มีผู้ผลิตและขายสินค้าในตลาดรายใหญ่เพียง 2 ราย
ทั้งนี้เนื่องมาจากผู้ผลิตรายอื่นๆ
ยังขาดเทคโนโลยีการผลิตและขาดความเชื่อถือในด้านคุณภาพทำให้ที่ผ่านมาไม่มีบริษัทใดเป็นคู่แข่งที่ใกล้เคียงกับทั้ง
2 บริษัท ดังนั้นหากพิจารณาถึงสภาพการแข่งขันจึงอาจกล่าวได้ว่า
ตลาดยางยาแนวฝากระป๋องมีการแข่งขันเฉพาะในกลุ่มบริษัทรายใหญ่ไม่กี่รายเท่านั้น

ตลาดแลคเกอร์เคลือบกระป๋อง

ในอุตสาหกรรมผลิตแลคเกอร์เคลือบกระป๋องของโลกมีผู้ผลิตแลคเกอร์เคลือบกระป๋องหลายราย
โดยบริษัทถือเป็นผู้ผลิตไทยรายเดียวที่มีส่วนแบ่งการตลาดอยู่ในกลุ่มห้าอันดับแรกของตลาด
บริษัทจัดเป็นผู้ผลิตที่มีความเชี่ยวชาญในแลคเกอร์เคลือบกระป๋องในอุตสาหกรรมอาหาร

อนึ่งสภาพการแข่งขันในตลาดแลคเกอร์เคลือบกระป๋องอยู่ในเกณฑ์ปานกลาง
เนื่องจากมีคู่แข่งในตลาดจำนวนไม่มากและแต่ละรายมีความเชี่ยวชาญเฉพาะด้าน
อีกทั้งมีฐานลูกค้าเป็นของตนเอง ทำให้ไม่มีรายใดเป็นผู้นำหรือกำหนดทิศทางการตลาดอย่างชัดเจน
รวมถึงผลิตภัณฑ์ดังกล่าวไม่มีสินค้าทดแทนและยากที่ผู้ผลิตรายใหม่จะเข้ามาดำเนินธุรกิจแข่งขันด้วย
เนื่องจากข้อจำกัดทางเทคโนโลยีและความน่าเชื่อถือทำให้การแข่งขันอยู่ระดับปานกลาง

3.3 กระบวนการผลิตและกำลังการผลิต

3.3.1 กระบวนการผลิต

ผลิตภัณฑ์ส่วนใหญ่ของบริษัทจำหน่ายให้กับโรงงานที่จะนำไปใช้สำหรับผลิตเป็นกระป๋องบรรจุอาหาร
และเครื่องดื่ม ลูกค้าของบริษัทจึงเป็นบริษัทใหญ่ที่มีสายการผลิตที่ต้องการผลิตภัณฑ์ที่มีคุณภาพ
น่าเชื่อถือ คุณสมบัติสม่ำเสมอ และตรงตามข้อกำหนดที่ได้ตกลงกันไว้
บริษัทจึงได้ใช้กระบวนการผลิตโดยมีระบบการตรวจสอบที่อ้างอิงได้ตามมาตรฐานระบบการบริหารคุณภาพ
ISO 9001:2000 บริษัทมีสายการผลิตสองสาย คือ

1) ยางยาแนวฝากระป๋อง

2) แลคเกอร์เคลือบกระป๋อง

การดำเนินการผลิตของผลิตภัณฑ์ทั้งสองสายมีลำดับดังนี้

1) การรับสินค้า (Raw material receiving)
เป็นขั้นตอนสำคัญโดยวัตถุดิบทุกชนิดที่จะนำมาผลิตผลิตภัณฑ์ของบริษัทจะต้องผ่านการตรวจรับและอนุญาตจากแผนกตรวจสอบคุณภาพของบริษัทก่อน
วัตถุดิบทุกชนิดจะต้องมีคุณสมบัติครบถ้วนตามข้อกำหนดของวัตถุดิบที่บริษัทกำหนดขึ้น (raw material
specification) จึงจะสามารถนำไปใช้ในกระบวนการผลิตต่อไป

2) การเตรียมวัตถุดิบ (Raw material preparation)
เป็นการนำวัตถุดิบที่ผ่านการตรวจสอบคุณสมบัติมาชั่งน้ำหนักตามที่กำหนดไว้ในสูตรการผลิตบริษัทมีสูตรการผลิตของสินค้าแต่ละชนิดที่กำหนดไว้เป็นรหัส
(code) เพื่อให้สะดวกในการเรียกชื่อและความปลอดภัยของตัวสูตรเอง
อีกทั้งบริษัทจะต้องตรวจสอบ เครื่องชั่ง ตวง วัด
และจัดให้มีการสอบเทียบเป็นประจำตามที่กำหนดเพื่อให้การชั่งน้ำหนักมีความน่าเชื่อถือตลอดเวลา

3) การเตรียมสินค้ากึ่งสำเร็จรูป (Semi-finish preparation)
เป็นการนำวัตถุดิบมาแปรสภาพเป็นสินค้ากึ่งสำเร็จรูปก่อนที่จะนำไปผสมกับวัตถุดิบตัวอื่นเพื่อผลิตเป็นผลิตภัณฑ์สำเร็จรูปต่อไป

4) การบด (Grinding) เป็นขั้นตอนการบดวัตถุดิบที่เป็นของแข็งเช่น resin และ pigment
ให้มีความละเอียดตามเกณฑ์ที่กำหนดเพื่อให้เหมาะสมที่จะนำไปใช้ต่อไป

5) การทำให้กระจาย และ/หรือ การทำให้ละลาย (Dispersing/Dissolving)
ขั้นตอนนี้เป็นการนำวัตถุดิบที่เป็นผงมากวนให้กระจายแตกตัวหรือมาละลายในสารทำละลายเพื่อให้เหมาะสมในการนำไปผลิตในขั้นตอนต่อไป

6) การผสมให้เข้ากัน (Homogenizer)
เป็นการนำวัตถุดิบหรือสินค้ากึ่งสำเร็จรูปที่เตรียมไว้ตามสูตรการผลิตมาผสมให้เข้ากัน
โดยปรับแต่งให้ได้คุณสมบัติตามที่กำหนดไว้ และให้เหมาะสมกับการใช้งานของลูกค้าแต่ละราย

7) การตรวจสอบคุณภาพ (Quality Control: Q.C.)
เป็นขั้นตอนสำคัญในการผลิตแต่ละขั้นตอนไม่ว่าจะเป็นการรับวัตถุดิบ การเตรียมสินค้ากึ่งสำเร็จรูป
การบด การผสม หรือการปรับแต่ง วัตถุดิบหรือสารผสมดังกล่าว จะต้องผ่านการควบคุม กำกับ
และตรวจสอบโดยเจ้าหน้าที่จากแผนกควบคุมคุณภาพเท่านั้น
บริษัทได้เน้นความสำคัญของห้องควบคุมคุณภาพจึงได้ลงทุนและปรับปรุงเครื่องมือที่ใช้ในการตรวจสอบคุณภาพให้ได้มาตรฐาน
อีกทั้งยังสรรหาบุคคลากรที่มีความรู้ความสามารถในด้านตรวจตสอบคุณภาพเข้ามาปฎิบัติหน้าที่ในหน่วยงานดังกล่าว

8) การกรองและการบรรจุ (Filtering and Packing)
เมื่อได้รับการอนุมัติการตรวจสอบจากแผนกตรวจสอบคุณภาพแล้ว
ผลิตภัณฑ์จะกรองผ่านระบบการกรองลงสู่ภาชนะบรรจุ
ชนิดของภาชนะบรรจุจะขึ้นอยู่กับลักษณะการใช้งาน
และความเหมาะสมของภาชนะบรรจุแต่ละชนิดโดยจะมีป้ายชื่อและรหัสการผลิตติดไว้บนบรรจุภัณฑ์ทุกใบ
รหัสการผลิตนี้จะทำให้สามารถติดตามข้อมูลการผลิตของผลิตภัณฑ์ที่บรรจุอยู่ภายในภาชนะนั้นได้

9) การบันทึกข้อมูล การผลิตการเก็บตัวอย่างตัวแทนผลิตภัณฑ์ และการเก็บรักษา (Batch
Manufacturing Information and Retaining sample)
บริษัทมีการจัดเก็บบันทึกข้อมูลการผลิตและตัวอย่างเพื่อเอาไว้เป็นหลักฐานอ้างอิงและตรวจสอบในกรณีที่ลูกค้ามีข้อสงสัยในคุณภาพหรือการใช้งานของสินค้าตัวนั้นๆ

แผนภาพแสดงขั้นตอนการผลิต

3.3.2 เครื่องจักรที่ใช้ในการผลิตและกำลังการผลิต

โรงงานตั้งอยู่ที่ 48/1 หมู่ที่ 6 ถนนเพชรเกษม ตำบลคลองใหม่ อำเภอสามพราน จังหวัดนครปฐม
บนพื้นที่จำนวนประมาณ 8 ไร่ โดยมีอาคารโรงงาน 2 หลัง

เครื่องจักรในการผลิต

การผลิตของบริษัทจัดเป็นอุตสาหกรรมที่ไม่ต้องลงทุนในเครื่องจักรและอุปกรณ์สูง
และมีสายการผลิตที่สลับซับซ้อนไม่มาก
แต่ต้องใช้เทคโนโลยีผลิตภัณฑ์และเทคนิคการผลิตสูงใกล้เคียงกับโรงงานผลิตของบริษัทใหญ่ข้ามชาติทั้งหลาย
เครื่องจักรของบริษัทเป็นเครื่องกวน เครื่องบด เครื่องผสม
ซึ่งบริษัทมีปริมาณเครื่องจักรที่เพียงพอที่จะใช้ในการผลิต
และในกรณีที่ต้องการขยายกำลังการผลิตเพิ่มเติม บริษัทก็สามารถจัดซื้อ
จัดหาจากผู้ผลิตทั้งภายในและสั่งตรงจากต่างประเทศได้ในระยะเวลาอันรวดเร็ว

กำลังการผลิตและอัตราการผลิต

  --------------------------------- ----------- ----------- -------------
                                    2548        2549        2550

  กำลังการผลิต (หน่วย : เมตริกตัน)                               

  ยางยาแนวฝากระป๋อง                  3,000       3,000       3,000

  แลคเกอร์เคลือบกระป๋อง                3,000       4,000       4,000

  กำลังการผลิตรวม                     6,000       7,000       7,000
  --------------------------------- ----------- ----------- -------------

* เป็นกำลังการผลิตที่ผลิต 12 ชั่วโมงต่อวัน

ปกติบริษัทจะทำงานในช่วงเวลากลางวันตั้งแต่ 8.30 น. ถึง 17.30 น.
ในกรณีที่มีคำสั่งเร่งด่วนจากลูกค้าทั้งภายในและต่างประเทศ
บริษัทก็พร้อมที่จะให้พนักงานทำงานล่วงเวลาเพื่อทำการผลิตสนองตอบต่อความต้องการเหล่านั้น

ในกรณีที่มีการรับคำสั่งซื้อเข้ามามาก หรือคาดหมายว่ายอดขายจะมีการเพิ่มขึ้นเป็นอย่างมาก
บริษัทก็สามารถเพิ่มกำลังการผลิตโดยการเพิ่มกะการทำงานขึ้นอีกหนึ่งกะ
ซึ่งจะทำให้ผลผลิตเพิ่มขึ้นทันที

ที่ผ่านมาบริษัทมีการจัดซื้อ จัดหาเครื่องจักรเข้ามาเพิ่มเติมตามความเหมาะสม
โดยพิจารณาจากปริมาณการผลิตจริงว่าได้เพิ่มขึ้นอย่างสม่ำเสมอถึงจุดความสามารถเต็มที่ของกำลังการผลิตปรกติหรือไม่
ในปี 2550 บริษัทได้มีการเพิ่มเครื่องจักรและอุปกรณ์ในการผลิตยางยาแนวฝากระป๋องเพิ่มเติม
ซึ่งจะทำให้มีกำลังการผลิตเพิ่มขึ้นในปี 2551

นโยบายการผลิตที่สำคัญ คือ
เน้นการผลิตสินค้าที่มีคุณภาพตรงกับความต้องการของลูกค้าและสามารถส่งสินค้าได้ตรงตามระยะเวลาที่กำหนด
เพื่อให้ลูกค้ามีความเชื่อมั่นและเกิดความพึงพอใจในผลิตภัณฑ์ของบริษัท ทั้งนี้
ในการผลิตทั้งเพื่อส่งออกและขายในประเทศ มีกระบวนการผลิตและใช้วัตถุดิบเหมือนกัน
ซึ่งบริษัทเน้นการบริหารงานการผลิตในการจัดลำดับคำสั่งซื้อให้เหมาะสมและสามารถผลิตได้ตามแผนการผลิตที่กำหนดไว้

3.3.3 โครงสร้างสายการผลิต

บริษัทแบ่งหน่วยงานในสายการผลิตเป็น 4 ฝ่าย ได้แก่

1) ฝ่ายผลิต

2) ฝ่ายระบบบริหารคุณภาพและสำนักงาน

3) ฝ่ายห้องปฏิบัติการทดลอง และควบคุมคุณภาพ

4) ฝ่ายคลังสินค้าและจัดส่ง

ฝ่ายผลิต
มีหน้าที่ในการผลิตยางยาแนวฝากระป๋องและแลคเกอร์เคลือบกระป๋องตามแผนการผลิตที่ได้กำหนดขึ้น
ฝ่ายผลิตมีหน้าที่จะต้องวางแผนการผลิต แผนการใช้วัตถุดิบและบรรจุภัณฑ์ในการผลิต
การบำรุงรักษาเพื่อป้องกัน ตลอดจนการดูแลให้เครื่องจักรที่ใช้อยู่ให้มีสภาพพร้อมใช้งานเสมอ
(Preventive Maintenance)
ฝ่ายผลิตจะได้รับรายงานการคาดหมายยอดขายจากสายการตลาดเพื่อใช้ประกอบการวางแผนการผลิตอยู่เป็นประจำ
อีกหน้าที่หลักที่สำคัญของฝ่ายผลิต คือ
ผลิตสินค้าให้เพียงพอโดยรักษาปริมาณสินค้าคงคลังให้พอเพียงต่อความการของลูกค้าในระดับทันทีที่ลูกค้าต้องการ
และบริหารวัตถุดิบให้มีปริมาณที่น้อยที่สุดตราบเท่าที่ไม่กระทบต่อกระบวนการผลิตของบริษัท
ทั้งนี้เพื่อช่วยให้บริษัทมีต้นทุนในการจัดเก็บสินค้าในระดับที่ต่ำที่สุด

ฝ่ายระบบบริหารคุณภาพและสำนักงาน
เนื่องจากบริษัทได้ใช้กระบวนการผลิตโดยมีระบบการตรวจสอบที่อ้างอิงได้ตามมาตรฐานระบบการบริหารคุณภาพ
ISO 9001:2000 ภายใต้ระบบดังกล่าวบริษัทจะต้องมีการตรวจสอบ
ประเมินการทำงานของบุคลากรว่าตรงตามที่ได้กำหนดไว้หรือไม่
การทำงานสามารถตรวจสอบกับข้อกำหนดที่เป็นลายลักษณ์อักษรหรือไม่
และเพื่อให้ระบบสามารถพัฒนาองค์กรภายในบริษัทได้อย่างต่อเนื่อง
จึงได้จัดตั้งหน่วยงานนี้ขึ้นเป็นฝ่ายเพื่อให้สามารถทำงานได้เป็นอิสระและสามารถพัฒนาระบบได้อย่างต่อเนื่อง
นอกจากนี้ผู้จัดการฝ่ายระบบบริหารคุณภาพยังมีหน้าที่กำกับดูแลงานด้านธุรการของโรงงานเพื่อตอบสนองความต้องการของทุกฝ่ายในโรงงานอีกด้วย

ฝ่ายห้องปฏิบัติการทดลอง และควบคุมคุณภาพ
มีหน้าที่ในการตรวจรับวัตถุดิบโดยการตรวจสอบคุณสมบัติ ให้ตรงตามข้อกำหนดที่เขียนไว้
และงานด้านควบคุมคุณภาพของผลิตภัณฑ์ที่ผลิตขึ้นให้เป็นไปตามข้อกำหนด และความต้องการของลูกค้า
ในฝ่ายนี้จะแบ่งออกเป็น 2 แผนก คือ แผนกยางยาแนวฝากระป๋อง และ
แผนกแลคเกอร์เคลือบกระป๋อง
ทั้งสองแผนกจะมีหน้าที่และขั้นตอนการดำเนินที่เหมือนกันแต่จะแบ่งความรับผิดชอบออกตามกลุ่มผลิตภัณฑ์
ที่รับผิดชอบตามสายการผลิต โดยที่บริษัทมีห้องปฎิบัติการ (Laboratory)
สองห้องแยกจากกันประจำอาคารผลิต
เพื่อให้การควบคุมคุณภาพเป็นไปตามวัตถุประสงค์และนโยบายด้านคุณภาพของบริษัท

ฝ่ายคลังสินค้าและจัดส่ง รับผิดชอบตั้งแต่กระบวนการรับสินค้าเข้ามา
จะต้องจัดเก็บตามชนิดและประเภทของสินค้า แต่ละชนิดไม่ปะปนกัน
โดยคำนึงถึงความเป็นระเบียบเรียบร้อย ความปลอดภัย ความสะดวกในการนำมาใช้
และความเสียหายที่จะเกิดขึ้นเนื่องจากการจัดเก็บไม่ถูกต้อง
รวมทั้งรับผิดชอบในการจัดส่งสินค้าให้แก่ลูกค้าตามกำหนด

3.4 วัตถุดิบและคู่ค้า (Raw material and Supplier)

วัตถุดิบหลักที่ใช้ในการผลิตยางยาแนวฝากระป๋องและแลคเกอร์เคลือบกระป๋อง
ส่วนใหญ่เป็นสารเคมีที่ได้มาจากอุตสาหกรรมปิโตรเคมี เช่น เรซิ่น โพลีเมอร์
ตัวทำละลายและสารเคมีอื่นๆ
บริษัทสามารถสั่งซื้อจากตัวแทนจำหน่ายในประเทศหรือนำเข้าจากต่างประเทศโดยตรง
แต่ทั้งนี้ราคาของวัตถุดิบอาจมีความผันผวนตามกลไกตลาด
ส่งผลให้ราคาวัตถุดิบในกลุ่มดังกล่าวมีการผันผวน
ทำให้บริษัทต้องมีการวางแผนการผลิตและการจัดซื้อให้สอดคล้องเหมาะสมทั้งปริมาณ เวลาการจัดส่ง
รวมถึงราคาวัตถุดิบ เพื่อการควบคุมประสิทธิภาพการผลิต การบริหารการคลัง และต้นทุน

สำหรับวัตถุดิบอีกประเภทหนึ่งเป็นผลิตภัณฑ์จากธรรมชาติ ได้แก่ น้ำยางธรรมชาติ เป็นต้น
ทั้งนี้ราคาของวัตถุดิบอาจมีความผันผวนตามกลไกตลาด
แต่ผลิตภัณฑ์ดังกล่าวบริษัทจัดหาได้ง่ายจากผู้ผลิตในประเทศ

กระบวนการสั่งซื้อวัตถุดิบ

บริษัทมีนโยบายในการสั่งชื้อวัตถุดิบโดยพิจารณาจากประมาณการยอดขายในอนาคต
และบริษัทจะตรวจสอบ ยอดวัตถุดิบที่ใช้ในการผลิตอย่างสม่ำเสมอ
และหากพบว่ามีความจำเป็นต้องสั่งซื้อวัตถุดิบ
ฝ่ายการผลิตจะแจ้งให้ฝ่ายจัดซื้อเป็นผู้สั่งซื้อวัตถุดิบโดยจะเผื่อเวลาในการสั่งซื้อและส่งของ (Lead
Time) ซึ่งขึ้นอยู่กับผู้จัดจำหน่ายแต่ละราย ทั้งในประเทศและต่างประเทศ

นอกจากนี้ บริษัทต้องปฏิบัติตามมาตรฐาน ISO 9001 โดยในการติดต่อสั่งซื้อวัตถุดิบ
บริษัทต้องควบคุมและคัดเลือกคู่ค้าโดยพิจารณาคุณสมบัติ ดังนี้

1) ความสามารถในการส่งมอบ พิจารณาจากเวลาในการส่งมอบสินค้า ความถูกต้องของสินค้า
จำนวนสินค้า สภาพของบรรจุภัณฑ์ และความสมบูรณ์ของเอกสารในการส่งมอบ

2) ความน่าเชื่อถือของผู้ขาย พิจารณาจากชื่อเสียงและความเชี่ยวชาญของคู่ค้าในสินค้านั้นๆ
คู่ค้าต้องได้รับการรับรอง ISO 9001 และมีลูกค้าอยู่ในกลุ่มอุตสาหกรรมเดียวกับบริษัท

3) การบริการสนับสนุนการขาย พิจารณาจากความสามารถในการสนับสนุนเอกสารในการส่งมอบ
การติดตามผลการเสนอขายหลังการขาย การให้ความช่วยเหลือในการหาข้อมูล

อนึ่ง การพิจารณาเลือกคู่ค้านอกจากจะดำเนินการโดยวิธีดังกล่าวข้างต้นแล้ว
บริษัทยังคงพิจารณาถึงราคาที่คู่ค้าในแต่ละรายเสนอขาย คุณภาพสินค้า
และสายสัมพันธ์ในการดำเนินธุรกิจควบคู่กันไปด้วย

การขนส่งวัตถุดิบ

โดยส่วนใหญ่วัตถุดิบที่นำเข้าจากต่างประเทศจะนำเข้ามาทางเรือบรรทุกสินค้าขนาดใหญ่
อย่างไรก็ดีเนื่องจากวัตถุดิบบางประเภทเป็นสินค้าอันตรายและไวไฟ
ผู้ขายวัตถุดิบจึงต้องแจ้งเรือเดินสมุทรก่อนการขนส่ง

สำหรับกระบวนการนำวัตถุดิบในประเทศโดยส่วนใหญ่จะใช้การขนส่งโดยรถบรรทุก

การจัดเก็บวัตถุดิบ

บริษัทแยกการจัดเก็บวัตถุดิบไว้เป็นหมวดหมู่และจัดเก็บวัตถุดิบสำคัญและไวไฟไว้ในร่ม
นอกจากนี้บริษัทได้มีมาตรการเตือนภัยและมีการอบรมพนักงานให้ทราบถึงมาตรฐานความปลอดภัยในการทำงานและความรู้เกี่ยวกับการทำงานกับวัตถุไวไฟ

3.5 ลักษณะลูกค้า 

3.5.1 กลุ่มลูกค้า

บริษัทขายสินค้าทั้งในและต่างประเทศ โดยในปี 2550
สัดส่วนการขายสินค้าในประเทศคิดเป็นร้อยละ 63 ของรายได้รวม
ซึ่งบริษัทมีนโยบายเพิ่มสัดส่วนการขายในต่างประเทศมากขึ้น โดยมุ่งเน้นตลาดต่างประเทศ เช่น
ตลาดในประเทศจีน ทั้งนี้ บริษัทคาดว่าสัดส่วนการขายต่างประเทศจะเพิ่มขึ้นประมาณร้อยละ 30

+------------------------------------+----------+----------+----------+
| รายได้                              | สัดส      |          |          |
|                                    | ่วนการขาย |          |          |
+------------------------------------+----------+----------+----------+
|                                    | 2548     | 2549     | 2550     |
+------------------------------------+----------+----------+----------+
| รายได้แยกตามประเทศ                  | 69.7     | 66.6     | 62.7     |
|                                    |          |          |          |
| - ในประเทศ                         | 27.9     | 30.6     | 33.8     |
|                                    |          |          |          |
| - ต่างประเทศ                        | 97.6     | 97.2     | 96.5     |
|                                    |          |          |          |
| รวมรายได้                           |          |          |          |
+------------------------------------+----------+----------+----------+
| รายได้อื่นในประเทศ                    | 2.4      | 2.8      | 3.5      |
+------------------------------------+----------+----------+----------+
| รายได้รวม                           | 100.0    | 100.0    | 100.0    |
+------------------------------------+----------+----------+----------+

-   กลุ่มลูกค้าในประเทศ

กลุ่มลูกค้าในประเทศ ได้แก่ โรงงานผลิตกระป๋องอาหาร โรงงานผลิตกระป๋องทั่วไป
และโรงงานบรรจุอาหาร เกือบทั้งหมดเป็นลูกค้าของบริษัท
สัดส่วนการขายยางยาแนวฝากระป๋องและแลคเกอร์เคลือบกระป๋องให้กับลูกค้ากลุ่มนี้ คิดเป็นร้อยละ
85 ของรายได้ในประเทศทั้งหมด
รายได้ส่วนใหญ่มาจากการขายให้กับกลุ่มผู้ผลิตกระป๋องขนาดใหญ่และขนาดกลางในประเทศ

สำหรับกลุ่มลูกค้าอื่นๆ ได้แก่ กลุ่มผู้ผลิตฝาสำหรับขวดบรรจุน้ำดื่มประเภทต่างๆ
ซึ่งมีสัดส่วนการขายยางยาแนว ฝากระป๋องและแลคเกอร์เคลือบกระป๋องคิดเป็นร้อยละ 15
ของรายได้ในประเทศทั้งหมด

นอกจากนี้
บริษัทยังเป็นตัวแทนจำหน่ายสินค้านำเข้าบางประเภทให้แก่กลุ่มลูกค้าประเภทเป็นโรงงานอุตสาหกรรมการผลิตกระป๋องอลูมิเนียม
และหมึกพิมพ์กระป๋อง

-   กลุ่มลูกค้าต่างประเทศ

ลูกค้าของบริษัทในต่างประเทศมีทั้งที่เป็นตัวแทนจำหน่ายและโรงงานผู้ใช้ เว้นแต่ตลาดในประเทศจีน
เนื่องจากบริษัทมีนโยบายที่จะไม่ดำเนินการตลาดเองในต่างประเทศ
จึงได้มีการแต่งตั้งตัวแทนจำหน่ายที่มีความคุ้นเคยกับตลาดและอุตสาหกรรมกระป๋องในประเทศนั้นๆ
เป็นผู้ให้บริการสินค้าของบริษัท รวมถึงการให้บริการแก่ลูกค้าในแต่ละประเทศ
สำหรับประเทศจีนบริษัทสามารถดำเนินการตลาดด้วยตนเองโดยผ่านบริษัทย่อย

3.5.2 การจัดส่งสินค้า

-   กระบวนการจัดเก็บสินค้า

บริษัทจะจัดเก็บสินค้าสำเร็จรูปแยกตามประเภทสินค้าไว้ในบริเวณคลังสินค้า
โดยสินค้าสำเร็จรูปจะติดฉลากที่ระบุ ชื่อสินค้า รหัสสินค้า คุณสมบัติสินค้า และ Lot No.
ที่ผลิตไว้อย่างครบถ้วน อย่างไรก็ดี บริษัทมีนโยบายที่จะผลิตสินค้า ในระบบ Made to Order
โดยผสานการบริหารการจัดเก็บสินค้าคงคลังในปริมาณที่เหมาะสม
เพื่อให้สามารถจัดส่งสินค้าให้แก่ลูกค้าได้ตามกำหนด

-   การจัดส่งสินค้า

สำหรับสินค้าส่งออก บริษัทจัดส่งทางเรือบรรทุกสินค้าขนาดใหญ่ อย่างไรก็ดี
เนื่องด้วยสินค้าบริษัทถูกจัดเป็น สินค้าเคมีภัณฑ์ที่สามารถติดไฟได้
การจัดหาบริษัทเรือเดินทะเลจึงค่อนข้างจะมีน้อยและอาจต้องมีค่าใช้จ่ายสูงกว่าสินค้าทั่วไปในการขนส่งสินค้า
เหมือนบริษัทที่มีการขายเคมีภัณฑ์ประเภทเดียวกันทั่วๆไปสำหรับการขนส่งสินค้าในประเทศโดยส่วนใหญ่จะใช้การขนส่งโดยรถบรรทุก

3.5.3 กลุ่มลูกค้าเป้าหมายและนโยบายการค้า

บริษัทมีเป้าหมายที่จะขยายฐานลูกค้าในต่างประเทศมากขึ้นเพื่อเป็นการขยายธุรกิจของบริษัทให้เติบโตขึ้น
โดยกำหนดนโยบายด้านการตลาดดังนี้

1) นโยบายการเพิ่มยอดขายในประเทศที่มีตัวแทนจำหน่ายสินค้าแล้ว เช่น เวียดนาม อินโดนีเซีย
บังคลาเทศและ อินเดีย เป็นต้น โดยจะจัดทำแผนการตลาดรวมกับตัวแทนจำหน่าย
รวมถึงการติดตามผลประกอบการตามแผนที่จัดทำขึ้นเพื่อให้มีการทบทวนแผนงานเป็นระยะๆ

2) นโยบายการเพิ่มฐานลูกค้า โดยกำหนดให้มีการสำรวจตลาดในประเทศใหม่ๆ
พร้อมทั้งศึกษาหาตัวแทนจำหน่าย ในประเทศนั้นๆ
โดยบริษัทจะกำหนดลักษณะคุณสมบัติของตัวแทนจำหน่ายให้ชัดเจน
ซึ่งโดยหลักการบริษัทจะพิจารณาจากความสามารถและประสบการณ์ของบริษัทในการประกอบธุรกิจที่ผ่านมา
และความสามารถในการจัดทำแผนการตลาดในประเทศนั้นๆ
โดยเฉพาะประวัติการดำเนินธุรกิจในอุตสาหกรรม และสถานะทางการเงินของบริษัท

สำหรับการขายในประเทศ
ผู้ผลิตกระป๋องรายใหญ่เกือบทั้งหมดเป็นลูกค้าของบริษัทที่ดำเนินธุรกิจกับบริษัทร่วมกันมานาน
บริษัทได้กำหนดนโยบายเพื่อการรักษาฐานลูกค้าเดิม
รวมทั้งการขยายยอดขายลูกค้าเดิมเพื่อให้มีความหลากหลายในการใช้ผลิตภัณฑ์ของบริษัท
และสำหรับลูกค้ารายใหม่นั้น
บริษัทกำหนดนโยบายการเข้าเยี่ยมลูกค้ากลุ่มเป้าหมายให้มากขึ้นโดยจะขยายฐานกลุ่มลูกค้าให้มีความหลากหลายมากขึ้น
เช่น การขยายไปยังกลุ่มอุตสาหกรรมเครื่องดื่ม เป็นต้น

สำหรับนโนบายทางการเงิน
บริษัทได้จัดทำนโยบายการพิจารณาเครดิตที่มีความหลากหลายเพื่อให้เหมาะสมกับลูกค้า แต่ละราย
รวมทั้งเพื่อการให้บริการการขาย และบริการหลังการขาย
ด้วยนโยบายของบริษัทดังกล่าวทำให้การดำเนินธุรกิจที่ผ่านมาของบริษัทไม่มีหนี้เสียทั้งในประเทศและต่างประเทศ

3.6 ผลกระทบต่อสิ่งแวดล้อม

 การตรวจวิเคราะห์สภาพแวดล้อมในการทำงานของโรงงาน

บริษัทคำนึงถึงผลกระทบต่อสิ่งแวดล้อมที่อาจเกิดขึ้นจากกระบวนการผลิต
จึงได้จัดให้มีการวิเคราะห์ตรวจสอบสภาพแวดล้อมในพื้นที่การผลิตอย่างสม่ำเสมอ
เพื่อเฝ้าระวังและหามาตรการป้องกันแก้ไขหากพบว่าไม่ผ่านเกณฑ์ตามกฎหมาย

ล่าสุดได้ดำเนินการตรวจวัดเมื่อวันที่ 12 เมษายน 2549 โดยขอความร่วมมือจาก
ศูนย์ความปลอดภัยในการทำงานพื้นที่ 4 (ราชบุรี)
และครั้งต่อไปจะดำเนินการตรวจวัดในช่วงเดือนกุมภาพันธ์ 2551 ผลการตรวจวัดครั้งล่าสุด
สรุปได้ดังนี้

ตารางแสดงผลการตรวจวัดสภาพแวดล้อมในพื้นที่การผลิต และแผนควบคุม

+-----------------+-----+-------+--------+---------------------------+
| ประเภทของมลพิษ   | ห   | ค่ามา  | ค      | แผนควบคุม                  |
|                 | น่วย | ตรฐาน | ่าที่วัดได้ |                           |
+-----------------+-----+-------+--------+---------------------------+
| การป            |     |       |        | 1.  จัดให้มีอุปกรณ์ป้องกันอันตราย |
| นเปื้อนของสารเคมีอ |     |       |        |     เช่น หน้ากากนิรภัย        |
| ันตรายในบรรยากาศ |     |       |        |     ถุงมือป้องกันสารเคมี เป็นต้น |
| ได้แก่            |     |       |        |                           |
|                 |     |       |        | 2.  ต                     |
|                 |     |       |        | ิดตั้งระบบระบายอากาศที่เหมาะสม |
|                 |     |       |        |     แล                    |
|                 |     |       |        | ะมีการตรวจสอบซ่อมบำรุงอยู่เสมอ |
|                 |     |       |        |                           |
|                 |     |       |        | 3.  จัดให                  |
|                 |     |       |        | ้มีการตรวจสุขภาพพนักงานประจำปี |
|                 |     |       |        |                           |
|                 |     |       |        | 4.  ติดป้ายบอก              |
|                 |     |       |        | รายละเอียดเกี่ยวกับข้อมูลสารเคมี |
|                 |     |       |        |     ข้อปฏิบัติ                |
|                 |     |       |        |     และการปฐมพยาบาลเบื้องต้น |
|                 |     |       |        | ที่ชัดเจนและสะดวกต่อการมองเห็น |
|                 |     |       |        |                           |
|                 |     |       |        | 5                         |
|                 |     |       |        | .  ติดตามตรวจสอบวัดปริมาณควา |
|                 |     |       |        | มเข้มข้นของสารเคมีในบรรยากาศ |
|                 |     |       |        |                           |
|                 |     |       |        | 6.  จัดการอบร              |
|                 |     |       |        | มให้ความรู้เกี่ยวกับอันตรายของสา |
|                 |     |       |        | รเคมีและวิธีการป้องกันแก่พนักงาน |
+-----------------+-----+-------+--------+---------------------------+
| 1. Xylene       | mg  | <100  | ผ      |                           |
|                 | /m³ |       | ่านเกณฑ์ |                           |
+-----------------+-----+-------+--------+---------------------------+
| 2. Ethyl        | mg  | <100  | ผ      |                           |
| benzene         | /m³ |       | ่านเกณฑ์ |                           |
+-----------------+-----+-------+--------+---------------------------+
| 3. Toluene      | mg  | <200  | ผ      |                           |
|                 | /m³ |       | ่านเกณฑ์ |                           |
+-----------------+-----+-------+--------+---------------------------+
| 4. Ethyl        | mg  | <400  | ผ      |                           |
| acetate         | /m³ |       | ่านเกณฑ์ |                           |
+-----------------+-----+-------+--------+---------------------------+
| 5. Butyl        | mg  | <150  | ผ      |                           |
| acetate         | /m³ |       | ่านเกณฑ์ |                           |
+-----------------+-----+-------+--------+---------------------------+
| ปริมาณคว         | ลักซ์ | >300  | ผ      | บำรุงรักษาแ                 |
| ามเข้มของแสงสว่าง |     |       | ่านเกณฑ์ | ละดูแลอุปกรณ์ให้แสงสว่างอยู่เสมอ |
+-----------------+-----+-------+--------+---------------------------+
| ปริมาณฝุ่นในบ      | mg  | <15   | ผ      | จัดให้มีอุปกรณ์ป้องกันอันตราย เช่น |
| รรยากาศการทำงาน | /m³ |       | ่านเกณฑ์ | หน้ากากกรองฝุ่น              |
+-----------------+-----+-------+--------+---------------------------+
| ระ              | dB  | <90   | สูงก    | 1.  ในบริเวณที่ม             |
| ดับความดังของเสียง | (A) |       | ว่าเกณฑ์ | ีระดับเสียงสูงเกินกว่าค่ามาตรฐาน |
|                 |     |       |        |     บริษัทได้ออกกฎป          |
|                 |     |       | (บางจ  | ฏิบัติเพื่อความปลอดภัยของพนักงาน |
|                 |     |       | ุดปฏิบัติ) |     ได้แก่ การใส่ปลั๊กลดเสียง   |
|                 |     |       |        |                           |
|                 |     |       |        | 2.  สร้างจ                 |
|                 |     |       |        | ิตสำนึกที่ดีให้แก่พนักงานในการปฏิบ |
|                 |     |       |        | ัติตามคำแนะนำที่ถูกต้องในการปฏิบ |
|                 |     |       |        | ัติงานเพื่อความปลอดภัยของตนเอง |
+-----------------+-----+-------+--------+---------------------------+

การตรวจสุขภาพพนักงานประจำปี

บริษัทจัดให้มีการตรวจสุขภาพประจำปีให้แก่พนักงานทุกคน โดยล่าสุดดำเนินการเมื่อวันที่ 10 พฤศจิกายน 2550 ผลการตรวจปกติ ไม่พบปัญหาแต่อย่างใด

การซ้อมดับเพลิงและอพยพหนีไฟ

บริษัทจัดให้มีการซ้อมดับเพลิงขั้นต้นและอพยพหนีไฟตามประกาศกระทรวงมหาดไทย เรื่อง
การป้องกันและระงับอัคคีภัยเพื่อความปลอดภัยในการทำงานสำหรับลูกจ้าง พ.ศ.2535
เพื่อให้แน่ใจว่าเมื่อเกิดเหตุฉุกเฉิน จะสามารถระงับเหตุด้วยความรวดเร็ว มีประสิทธิภาพ
เพื่อให้เกิดผลกระทบต่อสิ่งแวดล้อมและชุมชนข้างเคียงน้อยที่สุด ล่าสุดดำเนินการเมื่อวันที่ 10
กุมภาพันธ์ 2550 โดยขอความร่วมมือจากเทศบาลนครนครปฐม ผลการฝึกซ้อมผ่านเกณฑ์ที่กำหนด
และครั้งต่อไปจะดำเนินการในช่วงเดือนกุมภาพันธ์ 2551

การชี้บ่งอันตรายและการประเมินความเสี่ยง

บริษัทมีการจัดทำรายงานการวิเคราะห์ความเสี่ยงจากอันตรายที่อาจเกิดจากการประกอบกิจการโรงงาน
ตามประกาศกระทรวงอุตสาหกรรม ฉบับที่ 3 พ.ศ.2542 ลงวันที่ 18 พฤศจิกายน 2542
เรื่องมาตรการคุ้มครองความปลอดภัยในการดำเนินงาน
เพื่อวิเคราะห์และกำหนดมาตรการป้องกันผลกระทบที่จะเกิดขึ้นต่อบุคคล ชุมชน ทรัพย์สิน
และสิ่งแวดล้อม โดยจะทำการทบทวนทุกๆ 5 ปี ล่าสุดทบทวนเมื่อวันที่ 7 มกราคม 2551